Klaišių kapinynas

Klaišių-Truikinų kapinynas (valstybės saugoma kultūros vertybė: unikalus kodas - 3239, senas registro kodas - A472, senas kultūros paminklų sąrašo Nr. AR959) – kapinynas šiaurinėje Skuodo rajono savivaldybės teritorijos dalyje, Klaišių kaimo pietvakariniame pakraštyje, ties riba su Truikinais (Aleksandrijos seniūnija), 2,25 km į šiaurę nuo kelio Skuodas–Mažeikiai.
 Vieta 
Kapinynas įrengtas aukštumoje, kurios vakarinė dalis nukasta eksploatuojant žvyro karjerą, o šiaurinė dalis perkasta Antrojo pasaulinio karo įtvirtinimų. Teritorija pailga šiaurės rytų - pietvakarių kryptimi, 175 m ilgio, 92 m pločio. Vakarinė, šiaurinė ir pietvakarinė dalys apaugusios mišku, o likusi – dirvonuoja. Pietrytinėje dalyje stovi akmuo, kurio šoninėse plokštumose iškalti kuršių papuošalų siluetai, o priekyje – žemaitiškas ornamentuotas kryžius ir anotacinis užrašas: „-DEGSNĖ- / TRUIKINŲ / SENKAPIAI / IX-XII a. / PLOTAS 3 ha“.

Teritorijos plotas – 1,32 ha.   

 Istorija 
Kapinynas yra ties Klaišių ir Truikinų kaimų žemių riba, todėl dar vadinamas Truikinų senkapiais, kapinynu. XVI–XX a. pr. čia plytėjo Degsne vadinamos bendro naudojimo Truikinų ir Klaišių kaimų ganyklos. Pirmojo pasaulinio karo metais Klaišių kaimo gyventojams pradėjus kasti iš kalvos žvyrą ir smėlį, buvo aptikta geležinių ietigalių, kirvių, pjautuvų, žalvarinių grandinėlių, segių ir kt. senienų.Valstybės archeologijos komisijo medžiaga. - Kultūros paveldo centro paveldosaugos biblioteka. - F. 1, ap. 1, b. 20. - L. 397 ; L. 471  Vakarinė kapinyno dalis nukasta XX a. II pusėje eksploatuojant karjerą. 1985 m. iš kapinyno į privačią kolekciją pateko žalvarinė apyrankė siaurėjančiais galais.Gintautas Zabiela. Žvalgomieji tyrinėjimai naftotiekio Mažeikiai–Būtingė trasoje 1996 metais. - Archeologiniai tyrinėjimai Lietuvoje 1996 ir 1997 metais. - Vilnius: A. Varno personalinės įmonės leidykla, 1998. - P. 504; Apyrankė iš Klaišių kapinyno (Skuodo r.). - Aruodai: Lietuvių kultūros šaltinių elektroninis sąvadas 

1972 m. kapinynas paskelbtas respublikinės reikšmės archeologijos paminklu (AR959), Lietuvos TSR kultūros paminklų sąrašas. - Vilnius, 1973. - P. 170 1997 m. įrašytas į Lietuvos Respublikos kultūros vertybių registro archeologinių vietų sąrašą, 2005 m. pripažintas valstybės saugoma kultūros vertybe.Kultūros vertybių registras: Klaišių kapinynas

2009 m. Aleksandrijos bendruomenės ir Virginijaus Mitkaus iniciatyva pastatytas paminklinis-anotacinis akmuo. 

 Tyrimai 
1983 m. tyrinėjo Bronius Dakanis.Bronius Dakanis. Klaišių (Truikinų) plokštinio kapinyno žvalgomieji tyrinėjimai. - Archeologiniai tyrinėjimai Lietuvoje 1982 ir 1983 metais. - Vilnius, 1984. - P. 72–75

Kapinynas datuojamas IX–XII a. Radiniai būdingi kuršių materialinei kultūrai.  

 Šaltiniai 

 Nuorodos 
Gintautas Zabiela. www.heritage.lt/archeologija 

Kategorija:Lietuvos kapinynai
Kategorija:Skuodo rajono paveldas